Nagyszabású koncertek, adventi vásárok és családi nap is szerepel a Budavári Palotanegyed ünnepi, kulturális programkínálatában. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

🎍 Ünnep a Budavári Palotanegyedben Megnyitás böngészőben
Hírlevél
2024-11-19
színház | zene | gyerek | fesztivál | élmény | kiállítás
Kedves sad ss!
Nagyszabású koncertek, adventi vásárok és családi nap is szerepel a Budavári Palotanegyed ünnepi, kulturális programkínálatában. A programok idén nem csak a Várkert Bazár helyszínein lesznek láthatók, hanem rendhagyó módon a Budavári Palotanegyed impozáns épületeibe is beköltöznek, a Lovardától kezdve a De la Motte – Beer-palotán át a Budavári Palotáig.
Advent második vasárnapján, december 8-án a Budavári Palotanegyed újjászületett épületében, a Lovardában lép színpadra Karácsonyi ritmusok című koncertjével Boggie és a Danubia Ütőegyüttes. A felejthetetlen zenei utazáson különleges adventi és karácsonyi dalok csendülnek fel, és természetesen a sokszínű dalszerző, Boggie népszerű slágerei is elhangzanak szívhez szóló sanzonok és ütőhangszeres zeneművek társaságában, egyedi hangszerelésben.
December 9-én a Budavári Palotában található Budapesti Történeti Múzeumban lesz látható a Márai est sorozat „Bomba a virágcsokorban” Márai Sándor az ünnepekről című előadása. Hirtling István színművész és Mészáros Tibor irodalomtörténész, Márai-kutató különleges és alig ismert információkat mesél az örökérvényű szerzőről.
A népszerű Zene és képzőművészet sorozat következő estje december 12-én, a Magyar Nemzeti Galériában lesz. A Fény az éjszakában – A karácsonyi remény képei és hangjai előadáson a Budapesti Filharmóniai Társaság kamarazenekara és dr. Bellák Gábor művészettörténész kalauzolja el a közönséget a csodálatos betlehemi éjszakáról, a fény és a sötétség összeütközéséről, a csendről, a békéről, egymás szeretetéről, s a hitről született ábrázolások között.
December 15-én, advent harmadik vasárnapján Szarka Gyula, a Ghymes együttes alapítója a Betlehemi csillag című produkcióval érkezik a Lovardába. A koncerten a karácsonyi ünnepkör legszebb és legismertebb magyar szokásdallamait vonultatja fel. Az előadás önfeledt örömünnepet varázsol majd a nézőtéren ülők szívébe, hiszen a karácsony a születésről, a reményről és az újrakezdésről szól.
A Várkert Irodalom Aposztróf sorozata idén is karácsonyi különkiadással várja a közönséget, az "Ezüst esőben száll le a karácsony" című esten Juhász Anna irodalmár az ünnephez kapcsolódó érzésekről és művekről beszélget Ferenczi Györggyel és lányával Borával, valamint Agócs Mártonnal és édesapjával Agócs Gergellyel december 17-én a Várkert Bazár rendezvénytermében.
Advent utolsó vasárnapján, december 22-én családi nappal várják a kicsiket és a nagyokat a Várkert Bazárban, kézműves foglalkozással, bábelőadással és interaktív játékokkal. A családi rendezvényen fellép a Kolompos népzenei együttes Kiskarácsony-Nagykarácsony koncertjével, a Kabóca Bábszínház pedig Mennyei Muzsika című előadásával várja a gyerekeket.
Aznap este a Modern Art Orchestra a Lovardában ad koncertet Horti Lilla és Szőke Nikoletta közreműködésével. A kétrészes koncerten a karácsonyi ünnepkör dallamai és a hitélményt megragadó zenék szólalnak meg.
Azok is találnak izgalmas programot az ünnep idején, akik szabad levegőn töltődnének, hiszen a népszerű adventi séták idén sem maradnak el. A Sisi karácsonya című Budai Vársétán Erzsébet magyar királyné karácsonyait idézik fel.
A november 29-én nyílik a Boríték nélkül – Téli képeslapok a boldog békeidőkből című szabadtéri tárlat a Csikós udvarban. A kiállításhoz kapcsolódóan rendhagyó tárlatvezetéseket is tartanak. December 6-án Szabó T. Anna író, december 14-én Sal Endre újságíró mesél a képeslapokról.
A Lovardában tartott koncerteket megelőzően VIP szolgáltatással is várják az este közönségét a Főőrség éttermében, ahol pezsgőt, látványos sabrage pezsgőbontást és vendégváró falatokat kínálnak a vendégeknek. A Csikós udvarban pedig adventtől vízkeresztig vásár, forró italok és ünnepi finomságok, díszes karácsonyfa, betlehem is várja a látogatókat.
Ajándékozz emléket!
Szeretteidet évi 50.000 lehetőség várja a Jegy.hu-n! Válogass ajándékutalványaink közül!
Kövess minket!
Ajánlókért és nyereményjátékokért kövess minket Facebookon...
... és Instagramon is!
Ezt a hírlevelet az InterTicket Kft.-től kaptad, mert feliratkoztál hírlevelünkre. Amennyiben a jövőben nem szeretnél hírlevelet kapni, klikkelj ide: . Leiratkozási szándékodat postai úton is jelezheted az alábbi címre: 1139 Budapest, Váci út 99. Ez egy automatikus üzenet, kérjük, erre a címre ne válaszolj. Amennyiben további kérdésed volna, kérjük írj az e-mail címre. Üdvözlettel, Jegy.hu